Document ID: 31993R2915

KOMISSION ASETUS (ETY) N:o 2915/93,
annettu 22 päivänä lokakuuta 1993,
kolmansista maista tuotavan humalan mukana seuraavien todistusten ja yhteisön todistusten vastaavuudesta annetun asetuksen (ETY) N:o 3077/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3124/92(2), ja erityisesti sen 5 artiklan 2 kohdan,
sekä katsoo, että
komission asetuksessa (ETY) N:o 3077/78(3), sellaisena kuin se on viimeksi muutettuna asetuksella (ETY) N:o 2238/91(4), hyväksytään tietyistä kolmansista maista tuotavan humalan mukana seuraavien todistusten vastaavuus yhteisön todistusten kanssa ja vahvistetaan luettelo näiden maiden laitoksista, jotka on valtuutettu laatimaan vastaavuustodistuksia, sekä niiden kattamista tuotteista; tämän jälkeen poliittiset tapahtumat ovat tehneet tämän luettelon tarkistamisen tarpeelliseksi; kyseisien kolmansien maiden laitosten tehtäviin kuuluu ajantasaistaa tämän asetuksen liitteessä olevat tiedot ja antaa ne tiedoksi komissiolle tiiviin yhteistyön hengessä,
tämän jälkeen Unkari on sitoutunut noudattamaan humalan ja humalatuotteiden kaupan pitämiselle säädettyjä vaatimuksia ja valtuuttanut laitoksen antamaan vastaavuustodistuksia; tämän vuoksi nämä todistukset olisi hyväksyttävä yhteisön todistuksia vastaaviksi ja päästettävä todistuksiin liittyvät tuotteet vapaaseen liikkeeseen; asetuksen (ETY) N:o 3077/78 liitettä on tarpeen täydentää tässä tarkoituksessa, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3077/78 seuraavasti:
1 Lisätään 1 artiklaan virke seuraavasti:
"Liite tarkistetaan kolmansien maiden toimittamien tiedonantojen perusteella."
2 Korvataan liite tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 1993.

Labels: 3
18
17
5